JohanHeinsen/ENO huggingface dataset:
Aarhuus Stifts-Tidende, 1841-09-04
Fra Stockholm meldes: J mange Selskabskredse omtales med stor Deeltagelse et forskrækkeligt Ulykkestilfælde, som har truffet en Familie paa Landet. En ung Fru H., født S., som boede her i Hovedstaden til hun for 3 a 4 Aar siden blev gift, og tillige var kjendt og agtet som en af de vakkreste unge Piger hersteds, havde en Huusholderske, som for nogen Tid siden blev frugtsommelig. Ved Underretningen herom skal Madmoderen have bebreidet hende hendes Letsindighed paa en saa alvorlig Maade, at hun indtoges af en heftig Hævnlyst, og drevet af denne, skjøndt bekjendt for et skikkeligt, føieligt Menneske, forskaffede sig Forgift, som hun blandede i Maden, for at Fruen skulde fortære den. Alligevel voldte Hændelsen, at ikke Fruen selv, men hendes yngre Søster, som var paa Besøg i Huset, spiste deraf. Hun fik strax ondt og døde to Dage efter, som man syntes, af Cholera. Sorgen over denne Tildragelse angreb imidlertid Fruen saaledes, at hun sygnede. Men man kan slutte sig til hendes Forskrækkelse, da Huusholdersken en Dag, greben af Samvittighedsnag, kommer ind til hende med Fortvivlelse og aabenbarer, at hun ei længere kunde bære Tyngden af den Sorg, som hun saae hvile over Huset, uden at maatte bekjende, at hun med Gift havde aflivet Søsteren, samt forøvrigt berettede de Omstændigheder, som her ere anførte.
Aarhuus Stifts-Tidende, 1841-09-04
Det svenske Aftonblad for 18de August indeholder en Beretning om et afskyeligt Mord, begaaet af en 16aarig Bondepige, Gretha Andersdatter, paa en Barndomsveninde og Legekammerat, med hvilken hun i mange Aar havde levet i den bedste Forstaaelse, uden at Andre havde lagt Mærke til noget Uvenskab imellem dem, som det synes af Misundelse mod den Myrdede, fordi denne havde en god Tjeneste, som hun havde megen Lyst til. Mordersken anstillede sig syg, og da Marie (den Myrdede) med sin sædvanlige Godhiertighed ønskede at lindre hendes Smerter, fortalte hun hende, at Smerterne pleiede at stilles ved en sympathetisk Cuur, der bestod i, at en Anden med bagbundne Hænder skulde gaae ind i et andet Værelse, tage Vand i Munden og spytte det ud mellem Sprækkerne i Gulvet. Efterat Marie havde ladet sig binde Hænderne paa Ryggen af Gretha, og saaledes var bleven værgeløs, qvalte denne hende med et Reeb, som hun havde skjult paa Brystet.
Aarhuus Stifts-Tidende, 1841-09-04
En Skorsteensfeierdreng, der var beskjæftiget med at reengjøre en af Skorstenene paa det kgl. Slot i Stockholm, kom forleden Dag til at sidde fast i et Knæ, som Skorstenen dannede, og kom ikke løs førden følgende Morgen, efter tretten Timers mørk Arrest. Dette Uheld foraarsagedes derved, at Drengen ved at stige ned i en større Skorsteenspibe gjorde et Fald, og i Faldet slap ind i den snevrere Pibe med en saadan Fart, at han blev siddende fast i denne. Han kunde ikke paa anden Maade give Tegn fra sig end ved at slaae paa Muren med Skrabejernet. Snart mærkede man denne Lyd, men man kunde ikke ret opdage, hvorfra den kom, og man maatte derfor gjøre Huller i Muren i tre Værelser i Dronningens Bolig, inden man traf det rette Sted. Drengen var næsten uden befindelse, da han toges ud, men kom dog snart igjen til Kræfter. Til Opreisning for hans Uheld erholdt han adskillige Gaver, der bleve indsatte for ham i Sparekassen. Opsidderne af Gaarden Løbdal i Byglands Sogn i Norge have for kort siden mistet de fleste af deres Faar paa den besynderlige Maade, at eet, der vilde springe fra en høi Fjeldtinde til en anden, styrtede i Afgrunden, hvorpaa den hele Faareflok – flere hundrede – øieblikkelig satte sig i Bevægelse, for at gjøre selvsamme Spring, og styrtede saaledes alle tilhobe ned i den dybe Fjeldkløft.
Aarhuus Stifts-Tidende, 1841-09-04
J Corsaren" læses følgende
Aarhuus Stifts-Tidende, 1841-09-04
Bekjendtgjørelse fra den permanente Direction for Enevolds-Qvarantaine=Foranstaltningerne: De Lande, Stæder og Øer, som efter de sidste til Directionen indkomne officielle Beretninger ere at ansee som politisk smittede, ere: 1) Øerne Lolland og Falster, 2) Korsør. 3) Aalborg. 4) Randers. 5) Aarhuus. 6) Viborg. 7) Kjøbenhavn (dog ikkun - Søvnen være lovet! – for en Deel). For mistænkte ansees indtil videre: 1) Hele den nordlige, vestlige, sydlige og østlige Deel af Sjælland, med Undtagelse af de som smittede foranførte. 2) Jyllands øvrige Lande og Stæder. 3) Sprog. Alle andre Lande og Stæder ere at ansee som umistænkte. - Kjøbenhavn i den permannente Direction for Enevolds=Quarantaine Foranstaltningerne i August 1841. Sibbern. Fribert. Rask. Nathansen. Jetsmark.
Aarhuus Stifts-Tidende, 1841-09-04
Reisende med Jahnsens Paanet 1 fra Khvn.: Jomfrue Rodkjer, Mad. Driefer, Landmand Kiellerup, Mad. Hendriksen, Cand. philos. Kop, Jnformator Warburg, Mechanicus Schou, G. Christensen, R. Petersen, Marie Holmsted. Med Paquetten Ørsted fra Kjøbenhavn: Kjøbmand N. Meyer, Godsforvalter Rasmussen, Madamerne M. Christensen, M. Beyer og J. Lund, Exam. jur. Fuldmægtig A. Basse, Maler Jørgensen m. Datter, K. Tinbech, Guldsmed N. Erichsen, S. Lem, Madame Krogh, P. C. Michelsen, Jomfruerne C. Ægidius, M. Faber, N. og G. Krogh, Reebslager A. Petersen, H. Frederichsen og N. Astrup.
Aarhuus Stifts-Tidende, 1841-09-04
Bekjendtgjørelser. Tirsdagen den 7de Septbr. førstk., om Eftermiddagen Kl. 2, bliver, efter Begjæring af Auctionsholder Hertz, heri Byen, afholdt Auction i Gaarden Js 928 paa det store Torv, over et Partie meer og mindre havarerede Jsenkramvarer, bestaaende af 277 Dousin Par Jernsinker, 5 1/2 Dousin Grimskafter og Tøire, 7 2/8 Dousin Pande blade, 62 Dousin Lomme- og Penneknive, 13 1/2 Dousin Saxe, 34 Dousin Par Bordknive og Gafler, 38 Gros Knapper, 200 Borer, og 3 Dousin Saugeblade. Samme Sted bliver den paafølgende Dag, den 8de Septbr., bortsolgt forskjelligt Løsøre, saasom: Sophaer, Stole, Borde, Speile, Sengesteder, Sengeklæder, Gangklæder, Kakkelovne, Glas=Lysekroner, Kobber=, Messing=, Jern= og Træfang, med meget mere. Hvilket herved bekjendtgjøres til Lysthavendes Efterretning. Aarhuus, den 22de August 1841. Fleischer.
Aarhuus Stifts-Tidende, 1841-09-04
Jfølge Forliig og Execution, bliver, den Gjæstgiver Thedsen tilhørende, paa Adelgade heri Kjøbstaden under Matr. 204 beliggende Gaard, med underliggende Grund, Hauge og Toft, stillet til Bortsalg ved 3de Auctioner, som afholdes paa denne Kjøbstads Raadhuus: Torsdagen den 30te Septbr. d. A., Torsdagen den 14de October d. A., Torsdagen den 28de October d. A., hver Dags Formiddag Kl. 10. Gaarden bestaaer af 19 Fag Forhuus, 15 Fag Sidehuus og 12 Fag Baghuus solid Egebindingsværk og Tegltag overalt, og har en fordeelagtig Beliggenhed. Conditionerne, hvoriblandt at 700 2 af Kjøbesummen kan forblive indestaaende i Eiendommen paa første Prioritet, erfares ved Auctionerne, og ere forinden til Eftersyn herpaa Contoiret. hvilket herved bekjendtgjøres til Liebhaveres og til ligge efter Pl. 22de April 1817 til vedkommende Pantecreditorers Efterretning. Byfogedcontoiret i Ebeltoft, den 3die Septbr. 1831. Stephensen.
Aarhuus Stifts-Tidende, 1841-09-04
Efter Reqvisition af Landsoverretsprocurator Jespersen i Viborg paa Nationalbankens Vegne som Udlægshaver, bliver Klode Mølle, i Kragelund Sogn, Hies Herred, af Hartkorns Mølleskyld 3 Tdr. 1 Skp. 2 Fdkr., med tilliggende Jorder af Hartkorn, Ager og Eng 2 Tdr. 1 Skp., stillet til Bortsalg ved 3de Auctioner, der afholdes: Løverdagen den 2den October d. A., Løverdagen den 16de f. M., og Onsdagen den 3die November d. A., hver Dags Formiddag Kl. 10; de 2de første herpaa Contoiret, og den 3die i den sælgende Eiendom. Det bemærkes: at Møllen ligger ved Landeveien fra Viborg, til Veile og Colding, og at der til den haves Privilegium til Gjæstgiverie, saavelsom Ret til at oppebære Broepenge af den ved Møllen værende Broe. Conditionerne ligge til Eftersyn hos Reqvirenten. Hvilket herved overeensstemmende med Placaten 22de April 1817 bekjendtgjøres til alle Vedkommendes Efterretning. Lysgaard og Hids Herreders Contoir. Dalsgaard, den 30te August 1841. H. H. Holm.
Aarhuus Stifts-Tidende, 1841-09-04
Efter vedkommende Jnteressenters Begjæring, bliver, Onsdagen den 15de September næstkommende, afholdt offentlig Auction i Kjøbmand Kroghs Gaard i Skagen over hvad der siden 27de October f. A. er opbjerget fra Vragene Marskall og Oronocos Bundsteder, bestaaende af circa 20 Skpd. svensk Stangjern, 180 Skpd. russisk Do., 19 Stkr. Ravn, Seil= og Flamskduge, nogle Fordudnings=Kobberplader og Kobberbolte, samt hvad mere her forinden Auctionen muligen maatte vorde bjerget. Auctionen begynder Formiddag Kl. 9. Lysthavende indbydes at møde til bestemt Tid og Sted. Skagens Byfogedcontoir, den 11te August 1841. v. Bergen.
Aarhuus Stifts-Tidende, 1841-09-04
Løverdagen den 11te September førstkommende, om Eftermiddagen Kl. 2 slet, bliver, ifølge Amtets Ordre, paa Hasle o. fl. Herreders Thingsted i Aarhuus Raadhuus, afholdt offentlig Licitation over Opførelsen af endeel Steenkister i Jurisdictionen. Hvilket herved bekjendtgjøres til Lysthavendes Efterretning. Hasle &c. Herredscontoir, den 31te August 1841. Seidelin.
Aarhuus Stifts-Tidende, 1841-09-04
At Hr. W. Wiegreffe under Dags Dato er meddeelt en Fuldmagt til indtil videre som hidtil, at fungere som Forvalter ved Gyllingenæss, finder jeg mig, som Administrator af Hr. Robert de St. Aubyn's og Frues Fælledsboe, foranlediget herved at bekjendtgjøre. Kjøbenhavn, den 19de August 1841. Harald Hornbech. Hvide Vare.
Aarhuus Stifts-Tidende, 1841-09-04
Fra Manchester har jeg i Dag erholdt et stort Parti hvide Shirtings, Cambringe, Jaconets og Stouts, som fornemmelig i Stykkeviis sælges meget billigt af Vitus Ingerslev. London Brownstont Porter, 4 fiin Edingburg Ale i Halvflasker, og velproppet Kjøbenhavnsk hvidt Øl, sælges billig af C. B. Christensen.
Aarhuus Stifts-Tidende, 1841-09-04
Fiint Hvedemeel faaes i større og mindre Partier, villig og S. Lind.
Aarhuus Stifts-Tidende, 1841-09-04
Udmærket fransk Viin Edike til Syltning faaes hos Lind.
Aarhuus Stifts-Tidende, 1841-09-04
Ny Kirsebærviin faaes hos Viinhandler N. J. Bolck.
Aarhuus Stifts-Tidende, 1841-09-04
J Løbet af sidste Vinter eller Foraar er fra vor Boutique udlaant en To Lispunds Jernvægt, som vi herved anmoder Laaneren om at tilbagelevere, om samme vil undgaae at blive lovlig behandlet. Ligeledes er her i vor Gaard borttaget et Par Hamle til en Arbeidsvogn, som Vedkommende vil behage at tilbagelevere. Aarhuus, den 2den Septbr. 1841. H. Meulengracht & Søn.
Aarhuus Stifts-Tidende, 1841-09-04
En duelig Murer, der i flere Aar som Mestersvend, har forestaaet eller bestyret en Muurmester=Enkes Næringsdrift i en stor Kjøbstad, ønsker sig paa Grund af anden Bestemmelse, en Plads som Murer, enten paa en Herregaard eller et andet Sted, hvor han kan see sit Udkomme. Nærmere Underretning desangaaende faaes hos Undertegnede. A. Hansen, const. Fæstemand i Aarhuus. A. Hansen,
Aarhuus Stifts-Tidende, 1841-09-04
Nogle ledige Huuslærer-Pladser til 1ste Novbr. næste for duelige Seminarister, anvises af A. Hansen, const. Fæstemand i Aarhuus.
Aarhuus Stifts-Tidende, 1841-09-04
Foruden de tidligere af mig averterede ledige Tyender til 1ste November d. A., hvoraf endeel endnu ere ubortfæstede, ere senere anmeldte en betydelig Deel Tyender af forskjellige Klasser, hvoriblandt 2 Avlsforvaltere, nogle Handelsbetjente, 2 Contoirister, nogle Huusjomfruer, Sypiger og Huusholdere, 1 Meierske, og endelig endeel Arbeidskarle, Røgtere, Stuepiger, samt Kokke= og Barnepiger. Størstedelen ere forsynede med meget gode Anbefalinger. De som maatte ønske nogen af disse vilde behage enten personlig eller i portofrie Breve at henvende sig til mig. Aarhuus Fæstecontoir, den 29de Juli 1841. A. Hansen, const.
Aarhuus Stifts-Tidende, 1841-09-04
En Godsforvalter, nogle Fuldmægtige og Contoirbetjente ere hos mig anmeldte som Tjenestesøgende til 1ste November eller 1ste Mai næstkommende; særdeles gode Anbefalinger kan produceres. De som maatte attraae nogen af disse, vilde behage enten personlig eller i portofrie Breve at henvende sig til A. Hansen, const. Fæstemand i Aarhuus.
Aarhuus Stifts-Tidende, 1841-09-04
Trykt i Aarhuus Stiftsbogtrykkerie. Jahnsens burtigseilende Aarhuus Paquet Ns 1, der føres af Skipper Petersen, ankom hertil efter en heldig Overfart) i Gaar Formiddag, og afgaaer igjen efter Bestemmelse Mandag Aften Kl. 10. C. B. Christensen. Paquetten. C. B. Christensen. Anders Sandøe Ørsted, der føres af Skipper P. Michelsen, afgaaer Mandagen den 6te September, Kl. 10 Aften, fra Aarhuus til Kjøbenhavn, og medtager Passagerer, Qvæg og Stykgods til billigste Fragt. W. J. A. Lewerkhuusen, Mindegaden Js 340. Paquetten "Maren Cathriner, Skipper N. Falslev, bliver snarest muligt seilfærdig til Kjøbenhavn, og medtager Passagerer og Fragtgods.
Aarhuus Stifts-Tidende, 1841-09-04
Sluppen Elisa, Skpr. J. H. Ginge, ligger under Ladning i Aarhuus med Stykgods til Altona. A. Thomsen, Mægler.
Aarhuus Stifts-Tidende, 1841-09-04
For en eenlig Person er strax eller til 1ste November næstk. tvende Værelser at erholde tilleie paa en Gaard der er beliggende i en yndig Egn i Nærheden af Horsens. Om forlanges kan Kost og Logis erholdes hos Eieren, ligesom og en Ridehest, ifald saadant maatte ønskes. Ved at henvende sig til den constituerede Fæstemand A. Hansen i Aarhuus, kan den fornødne Oplysning i saa Henseende erholdes.
Aarhuus Stifts-Tidende, 1841-09-04
50 Traver Havre og 60 Traver Byg er tilkjøbs hos Brændeviinsbrænder S. Thomsen.
Aarhuus Stifts-Tidende, 1841-09-04
Trende Værelser med Kjøkken samt øvrige Beqvemmeligheder ønskes til Leie til Michaeli d. A., helst i Nærheden af et af Torvene. Billet desangaaende bedes aflagt paa Adressecontoiret i Aarhuus mærket : E 50 Traver Havre og 50 Traver Byg kan bekommes En Meierske, som kan producere gode AnbeJ. Winthers Enke. falinger, önsker sig en Plads som saadan til 1ste November. Frankerede Billetter mrkt. A. B. C. bedes indlagte paa Adressecontoiret i Aarhuus Hos Bødkermester C. Kjergaard i Smedegade Na 337 i Horsens, ere nye justerede Heel=Tønder, Halv Tønder, Skjepper, hele og Halv=Fjerdingkar, at bekomme.
Aarhuus Stifts-Tidende, 1841-09-04
Hos Maler Hjernøe paa Studsgade staaer til Salg en ny, meget let og solid Fjellevogn.
Aarhuus Stifts-Tidende, 1841-09-04
Et Over=Værelse er tilleie paa Middelgade 2 65.
Aarhuus Stifts-Tidende, 1841-09-04
Et lille meubleret Værelse, helst til Gaden og paa Middelgade, ønskes tilleie. Billetter desangaaende mærket: B., modtages paa Adressecontoiret i Aarhuus.
Aarhuus Stifts-Tidende, 1841-09-04
Førstkommende Søndag musicerer Jæger Musikken i Toftnæs's Have, dersom Veiret bliver godt. Jensine sal. Toftnæs.
Aarhuus Stifts-Tidende, 1841-09-04
En Taske er fundet paa Frederiksgade. Adressecontoiret anviser.
Aarhuus Stifts-Tidende, 1841-09-04
Paa mit Forlag har forladt Pressen: l. Napoleons Feldttog i Jtalien og Ægypten i 1796-1800, 6te Hefte. de og sidste Hefte er under Pressen, 2 Fuldstændigste Dansk fransk Ordbog 12 a 64 s. 3. Napoleons Feldttog i Rusland, i 1812, 30 Ark Medianoctav, med 8 Portr. 1841. 11 franske, 2det danske Oplag. (1ste Oplag blev udsolgt i 1837. paa samme Tid, som Værket blev complet). 4. Christian den 4de indb. 2 25. Kjøbenhavn, den 26de August 1841. Alvild Th. Høst.
Aarhuus Stifts-Tidende, 1841-09-04
Med dette Nr. følger til Abonnenterne i Jylland en Subscriptionsplan paa Capt. v. Man saa specielle Kort over Kongeriget, Danmark. Paategnede Planer bedes snarest muligt indsendte til nærmeste Boghandler eller Bogcommissionair, hos hvilke de allerede udkomne 7 Kort over Østifterne og 1ste Plan af Nørrejylland kunne faaes.
Aarhuus Stifts-Tidende, 1841-09-06
No 154. Mandagen. den 6 Septbr. Den til Forsendelse, med Brevposterne. Kongelig allernaadigst alene privilegerede Aarhans Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1841-09-06
Nyheder fra Udlandet. Fra England bringer Dagsposten os den vigtige Efterretning, at det melbournske Ministerium har resigneret og at Dronningen har overdraget Robert Peel at sammensætte et nyt Ministerium.
Aarhuus Stifts-Tidende, 1841-09-06
Ved Postens Afgang fra Paris vare samtlige Ministre forsamlede i Udenrigsministerens Hotel, flere Kourerer afsendtes, og hele Morgenen havde der været en overordentlig Virksomhed i Udenrigsministeriets Bureauer.
Aarhuus Stifts-Tidende, 1841-09-06
Porten har ikke antaget Mehemed Alis Tilbud om, at naar man vilde gjøre ham til Storvezir og overdrage Ægypten til hans Søn Jbrahim, da vilde han anvende Resten af sine Dage til at bringe det osmanniske Rige igjen paa en respectabel Fod. Der menes, at Tahir Pascha (Flaadens Storadmiral) vil blive Storvezir.
Aarhuus Stifts-Tidende, 1841-09-06
Amerikanske Aviser melde om en Slavesammensværgelse i Louisianna og ved Missisippifloden, som skulde være kommen til Udbrud den 1ste Aug. og hvis Hensigt var at myrde alle Hvide. Lykkeligviis blev Complottet opdaget i Tide. Dampskibet Eric" er den 10de Aug, sprunget i Luften med 170 Passagerer.
Aarhuus Stifts-Tidende, 1841-09-06
Den franske Flaade kunder Admiral Hugon, havde den 28de August forladt Toulons Rhed. Det hedder, at den for det første skal gjøre en Øvelsestour i Middelhavet.
Aarhuus Stifts-Tidende, 1841-09-06
J Spanien volder det megen Bekymring, at den ene Grande efter den anden forlader det spanske Gebeet, og begiver sig til Pau og Bayonne, hvor det hedder, at de ville samle sig i Forventning af en Contrarevolutions Udbrud.
Aarhuus Stifts-Tidende, 1841-09-06
Den russiske Keisers forestaaende Reise til Polen menes at staae i Forbindelse med hans Svigersøns Udnævnelse til Vicekonge, hvortil Polakkerne ret meget glæde sig. J den senere Tid ere mange unge Mennesker flygtede over den preussiske Grændse formedelst Conscriptionen, som drives i Polen med den yderste Strenghed. Tjenestetiden er 15 Aar, og Størstedelen sendes til Kaukasus, for at slaaes med Tscherkesserne.
Aarhuus Stifts-Tidende, 1841-09-06
Den hannoveranske Regjering er ikke tilfreds med den Kiendelse som er afsagt over Residentsstadens Magistrat, og har appelleret.
Aarhuus Stifts-Tidende, 1841-09-06
Norge har nu ogsaa faaet Hestevæddeløb. Nylig holdtes et saadant i Sandvigen. Præmierne vandtes af Heste som tilhørte Baron Wedel-Jarlsberg, Høiesteretsadvocat Dunker og Boghandler Cappelen.
Aarhuus Stifts-Tidende, 1841-09-06
Fædrelandet. Kjøbenhavn, den 4de September. Hs. Majestæt Kongen befinder sig i vedvarende Bedring, men kommer dog ei til Khvn., derimod kjører Hs Maj. daglig, ledsaget af en Adjutant, sin Livlæge og Kammertjener, til den ved Sundet liggende Landsb. Taarbek, hvor Allerhøists, tager Strandbade, der skulle yttre en meget gavnlig Jndvirkning paa Hs. Maj. Helbredstilstand. (V. Av.)- J den af dHrr. Rask og Hollard Nielsen udgivne Folkeavis, hed det nylig: Hs. Majestæt bevæger Sig nu igjen med Lethed; Hans i Sandhed kongelige Væsen bærer atter Sundhedens lykkelige Præg. Alle som tage oprigtig Deel i Statens Vel, ville være gjennemtrængte af Taknemmelighed mod Forsynet, der beskjermede Fædrelandets talentfulde Konge.
Aarhuus Stifts-Tidende, 1841-09-06
Fyenske Dragoner allern, udnævnt til Ridder af Dan- Under 1ste de er Pr.-Lieutn. v. Dahl af nebrogen. (Dan.)¬
Aarhuus Stifts-Tidende, 1841-09-06
Man taler om, at Stænderne ville blive sammenkaldte til Foraaret og de jydske Stænder denne Gang træde først sammen. Rimeligviis vil Udnævnelsen af de kgl. Deputerede ikke længe udeblive. (A. Av.)
Aarhuus Stifts-Tidende, 1841-09-06
Det skal endvidere (hedder det i V. Avis) være under Overveielse, men ei endnu afgjort, om ei Uniformsfrakkerne skulle skifte deres røde Foder med blaat. Endvidere skal det være under Betænkning, at afskaffe Skoe og Støvletter ved Jnfanteriet, men derimod indføre et Slags Halvstøvler.
Aarhuus Stifts-Tidende, 1841-09-06
- J næste Uge ventes hertil de tvende af Commandeur Schiffter i England indkjøbte Dampskibe. Det ene er et Træe det andet et Jerndampskib.
Aarhuus Stifts-Tidende, 1841-09-06
- Det kongelige Theater aabnede igaar sin nye Saison paa en ikke mindre glimrende Maade, enddet endte den forrige, nemlig med røde Placater og et gammelt Stykke, med Upasselighed og pludselig Upasselighed, med Regisseurernes Fortvivlelse og Theaterbuddenes Sved. "Advocatens Datter og Jndqvarteringen, to nye Stykker, vare ansatte til Opførelse, men Skjæbnen vilde nu engang ikke, at Saisonnen skulde begynde med nye Stykker; thi vel er Skjæbnen ofte selv ironisk, men denne Jroni var den dog for stærk. Altsaa "Advocatens Datter forvandledes først paa Grund af Jfr. Ryges Upasselighed til Kjøge Huuskors", og dernæst overfaldtes Hr. Rosenkilde, der ikke havde meldt Forfald for"Advocatens Datter, og idag Middag gudskelov er saa vel igjen, at han kan spille i Elverhøi, af en pludselig Upasselighed, saa Publicums smaae Forventninger og Directionens store Forsætter maatte skjule sig i den sorte Domino", der ogsaa paa Grund af sin Farve er et meget passende Skildt at hænge ud for hele Saisonnen. Hvis endelig ogsaa dette Stykkes Udførelse tør stilles som Horoscop for Fremtiden, saa vil man snart passende kunne give den gamle gode Overskrift Ei blot til Lyst det Tillæg: men ogsaa til Skandale". (Fædrel.) Baptisk Præsterne Dowsen fra Bradford og Giles fra Leeds ere i Torsdags ankomne hertil forat petitionere Hs. Maj. Kongen om de her fængslede Baptisters Frigivelse. De ere befuldmægtigede af de engelske Baptistmenigheder, som omfatte overen halv Million Mennesker. (Dan.)- Den Matros, som først lagde Haand paa en af Bellonas underordnede befalingsmænd, har nu erholdt Dom og 27 Slag Kat. Man vil vide, at en menneskekjærlig Herre skal have paalagt Profossen at tildeele Synderen den allerede noksom exemplariske Straf over lang til yderligere Skjærpelse. -At forresten Sagen ikke er bleven afgjort ved den civile Domstol, da Affairen dog skeete paa Landjord og efter endt Seillads, tilskrives den Omstændighed, at den Paagjældende var en Holstener. (Frisd.)- Den nærmeste Foranledning til Generalmajor du Plats Død var et Stød, den gl. Mand havde faaet ved at staae af Vognen paa en Skovtour, han for nylig foretog sig. (Md.)¬
Aarhuus Stifts-Tidende, 1841-09-06
Man skulde næsten troe, at Selvmord har noget Smittende ved sig, saa hyppigt forekomme de i den senere Tid heri Byen. Alene i den forløbne Uge har en Vægter druknet sig, i Kanalen fandtes Liget af en anden ubekjendt Mandsperson, en velklædt Pige sprang i Vandet i Havnen, men blev dog itide reddet; og endelig har en ung juridisk Candidat aflivet sig ved et Pistolskud. Han havde i længere Tid beklaget sig over at han ikke kunde erholde nogen Ansættelse, og skjød sig nu paa Trappegangen udenfor sine Forældres Dør. (Md.)¬
Aarhuus Stifts-Tidende, 1841-09-06
– En fattig Arbeidsmand, der graver efter Been og Klude, fandt forleden et Par Alen nede i Jorden en massiv Guldkjede, der aabenbart er flere Aarhundreder gammel. Den seer ud som et Gebis paa vore Hesteseletøier, og uagtet den kun er omtrent Alen lang, veier den dog 6 Lod og er vurderet til over 100 £. (Md.)- Capitain v. Mansa er nylig vendt tilbage fra en Reise, han havde foretaget sig i Jylland, for at opmaale et District af denne Provinds til Fortsættelse af hans udmærkede Landkort. Ved hans Hjemkomst blev han modtagen af en Skrivelse fra Keiseren af Rusland, der sender ham en Orden og tilbyder ham Ansættelse i russisk Tjeneste paa fordeelagtige Vilkaar. (Md.)¬
Aarhuus Stifts-Tidende, 1841-09-06
– J Rosenborg Have hændtes forleden følgende Tildragelse. En Amme, der skulde passe et lidet over ret Aar gl. Barn, havde indladt sig i Samtale med en anden Person og imidlertid ladet Barnet skjøtte sig selv. Paa eengang udstøder Barnet et Skrig og kaster et tomt Sneglehuus fra sig. Det befandtes nu at Barnet havde noget i Munden, som man ikke kunde faae ud, og Ammen, der af Forskrækkelse Jntet kunde sandse, førtes af de Tilstedeværende til en nærboende Barbeer, der erklærede, at en Snegl havde suget sig fast over Luftrøret og at derved Jntet var at gjøre. Barnet døde inden det endnu var bragt hjem. (Md.)
Aarhuus Stifts-Tidende, 1841-09-06
Tvende Fiskere vare iforgaars blevne uenige med to andre Fiskere, hvis Garn stødte op til deres, fordi de paastode at de Sidste havde sat Garnene lidt ind paa hvad de ansaae for deres District i Stranden, og vare derved blevne saa opbragte, at de, medens deres Modstandere sad og klædte sig paa, paa Strandbredden, bagfra overfaldt dem, og bibragte dem med deres Knive saa dybe Saar i Halsen, at de bevidstløse bragtes paa Hospitalet og der kun er lidet Haab om den Enes Liv. (Md.)¬